இதன் நிறுவனரான சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில் பிறந்தார். இவரது தந்தை ஆசிரியராவார். சாதாரண நடுத்தர குடும்பத்தை சேர்ந்த பியுசி தேர்வில் தோல்வியடைந்தவர். சிறு வயதில் இருந்தே ஐஸ்கிரீம் மேல் விருப்பம் கொண்டிருந்த சந்திரமோகன் அதையே தூண்டுகோலாகக் கொண்டு இந்த நிறுவனத்தை உருவாக்கியுள்ளார். 
1970ம் ஆண்டு தன் குடும்ப சொத்துக்கள் சிலவற்றை விற்று, அதன்மூலம் கிடைத்த 13,000-ரூபாயில் தனது 21ம் வயதில் ஆர். ஜி. சந்திரமோகன் அன் கோ., என்ற நிறுவனத்தை முதன்முதலில் நிறுவினார். அந்நிறுவனத்தில் பெயரில் தயாரான பனிக்கூழிற்கு "அருண் ஐஸ் கிரீம்" என்று பெயர் வைத்து அவரே தள்ளுவடியில் சென்று 10 பைசாவிற்கு விற்க தொடங்கியுள்ளார். எந்த ஒரு தொழில் முயற்சியும் உடனடியாக வெற்றி பெறுவதில்லை. அதேபோல அவரது தொழில் பயணங்களில் பல தடைகள், இழப்புகளை சந்தித்த பிறகே வெற்றி இலக்கை அடைந்திருக்கிறார். 

ஆரம்ப காலகட்டத்தில் 
நிதியளவிலும், சந்தையளவிலும்  அவரது நிறுவனத்தை விட பெரிய நிறுவனங்களாக இருந்த தேசபிரகாஷ், ஜாய் மற்றும் க்வாலிட்டி ஐஸ் போன்றவைகள் கடும் போட்டியை தந்தது. தயாரிப்பை பற்றி நன்றாக தெரிந்த அவருக்கு தயாரித்த பொருட்களை எப்படியல்லாம் விளம்பரங்கள் மூலம் விற்பனையை முன்னேற்றலாம் என்பதில் தெளிவு இல்லை. அதனால் சபரி கல்லூரியில் விற்பனை மேலாண்மை, ஏற்றுமதி மேலாண்மை மற்றும் தனிநபர் மேலாண்மை சம்பந்தபட்ட படிப்பை படித்தார். தனது நிறுவனத்தில் தயாரிக்கப்படும் பொருட்களை மேம்படுத்தியதோடு தன்னையும் இவ்வாறு மேம்படுத்திக்கொன்டார். இதன்படியே “அர்ஜூன் அம்மா யாரு?” என்ற வித்தியாசமான விளம்பரத்தை பயன்படுத்தி அடுத்த தயாரிப்பான  ஆரோக்கியா பாலினை மக்களிடம் கொண்டு சேர்த்தது ஹட்சன் நிறுவனம்.

தொடர்ந்து 1986-ல் இந்நிறுவனம் Hatsun Foods Private Ltd என பெயர் மாற்றப்பட்டது. 1991 ல் 3 கோடி வருமானத்தை ஈட்டியது. ஐஸ் கிரீம் செய்வதற்கு பாலை கொள்முதல் செய்யவேண்டும் என்பதால் பாலையும் விற்கலாம் என்று தோன்றவே, 1995 ல் ஆரோக்கிய பால் தொடங்கப்பட்டது.  இன்று ஆரோக்கியா பால் மட்டும் வருடத்திற்கு ரூ.2000 கோடிக்கு மேல் வருமானம் ஈட்டுகிறது. பால் மட்டுமல்ல மோர், தயிர்,வெண்ணெய், நெய் மற்றும் பிற பால் பொருட்களையும் உற்பத்தி செய்கிறது ஹட்சன் நிறுவனம்.

2012 ம் ஆண்டில் Hatsun நிறுவனம் தனது மற்றொரு ஐஸ் கிரீம் பிராண்டான ஐபாகோ(Ibaco) ஐ தொடங்கி நடத்தி வருகிறது.

நிறுவன வரலாறு
கால்நடைகள் பராமரிப்பு மற்றும் கால்நடைப் தீவன தயாரிப்பு
விருதுகள்
விநியோகம் மற்றும் விற்பனை